કંપનીના સલાહકાર તથા સંરક્ષક ડૉ. બી. આર. દાસે જણાવ્યું કે જો મધુપ્રમેહ આ દરથી વધતો રહેશે તો આવનારા સમયમાં ભારત ચીનને પછાડીને મધુપ્રમેહની દૃષ્ટિએ દુનિયાની રાજધાની બની જશે. આ સ્થિતિ ખૂબ જ ખતરનાક હશે કારણકે મધુપ્રમેહથી પીડિત વસતિ ઉત્પાદક આયુ વર્ગની હશે જેની સીધી અસર તેમના પરિવારો પર પડશે. હાર્વર્ડ સ્કૂલ ઑફ પબ્લિક હેલ્થ અને વર્લ્ડ ઇકૉનૉમિક ફૉરમ દ્વારા કરવામાં આવેલાં સંયુક્ત અધ્યયનો મુજબ, ૨૦૧૧થી ૨૦૩૦ સુધીમાં મધુપ્રમેહના કારણે દુનિયાના કુલ ઘરેલુ ઉત્પાદનમાં ૧.૭ અબજ ટ્રિલિયન ડૉલરનું નુકસાન વેઠવું પડશે.